钦定古今图书集成/明伦汇编/氏族典/第471卷 > 《廖用贤尚友录》 > 蔡撙
## 钦定古今图书集成/明伦汇编/氏族典/第471卷 > 《廖用贤尚友录》 > 蔡撙

按《梁书蔡撙传》，“撙字景节，济阳考城人。父兴宗，宋左
光禄大夫。撙少方雅退默，与兄寅俱知名，选补国子
生，举高第，为司徒法曹行参军，累迁给事黄门侍郎。
丁母忧，庐于墓侧。服阕，梁台建，为侍中，迁临海太守。
坐公事左迁太子中庶子，复为侍中、吴兴太守。天监
元年，征度支尚书，迁吏部尚书。居选弘简，有名称。又”
为侍中，转中书令。普通二年，出为吴郡太守。四年卒，
谥康子。子彦熙，历官中书郎、宣城内史。